Malta bit-tieni l-akbar surplus fl-Unjoni Ewropea fl-2018, b'total ta' €250 miljun Malta reġgħet kienet fost il-grupp ta' pajjiżi fl-Unjoni Ewropea li fl-2018 irreġistraw surplus, biex allura l-pajjiż daħħal iktar flus milli ħareġ għat-tielet darba. Fil-fatt pajjiżna irreġistra surplus ta' 2%, flimkien mal-Lussemburgu (+2.4%), il-Bulgarija (+2%), il-Ġermanja (+1.7%), l-Olanda (+1.5%), l-Greċja (+1.1%), l-Iżvezja, ir-Repubblika Ċeka (+0.9%), Litwanja, l-Islovenja (+0.7%), id-Danimarka (+0.5%) il-Kroazja (+0.2%) u l-Awstrija (+0.1%). Is-surplus li għamel pajjiżna jgħodd għal total ta' €250 miljun.